De fleste havde spået en sejr til enten Rusland eller Australien, da Eurovision Song Contest skulle finde sin nye vinder.

Men sådan skulle det ikke gå.

Til allersidst endte det med en overraskende sejr til Ukraine, der dermed har vundet verdens største musikkonkurrence for anden gang.

- Jeg vil gerne sprede fred og kærlighed til alle, var det eneste den overraskede vinder, sangerinden Jamala, kunne udbryde lige efter sejren med den dystre sang '1944'.

Fra Krim til Kreml : Ukraine bruger Eurovision som politisk kampplads

Sådan endte top 5

1 Ukraine 534 (211 point fra juryerne + 323 fra seerne) 2 Australien 511 (320 point fra juryerne + 191 fra seerne) 3 Rusland 491 (130 point fra juryerne + 361 fra seerne) 4 Bulgarien 307 (127 point fra juryerne + 180 fra seerne) 5 Sverige 261 (122 point fra juryerne + 139 fra seerne)

Første reaktion fra vinderen

Dr.dk/grandprix fangede Jamala lige efter sejren, og fik den allerførste kommentar fra vinderen, før hun gik ind til den officielle pressekonference.